Charlotta Säfvenberg

Charlotta Säfvenberg (s. 7. lokakuuta 1994) on ruotsalainen alppihiihtäjä, joka edustaa UHSK Umeå Skidklubb -seuraa.

Säfvenberg voitti kultaa Euroopan nuorten olympiafestivaaleilla pujottelussa vuonna 2011. Hän sai nuorten MM-kilpailuissa hopeaa pujottelussa 2014. Åren MM-kilpailuissa 2019 hän sijoittui pujottelussa 14:nneksi ja Pekingin olympialaisissa 2022 sijalle 24.

Alppihiihdon maailmancupissa Säfvenberg kilpaili ensimmäisen kerran Semmeringin pujottelussa joulukuussa 2012. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 14:nneksi. Kymmenen parhaan joukkoon hän sijoittui ensimmäisen kerran oltuaan kymmenes Flachaun pujottelussa tammikuussa 2015.

Lähteet 

Ruotsalaiset alppihiihtäjät
Elävät henkilöt
Vuonna 1994 syntyneet